এন্ডোমেট্রিওসিস নিবন্ধের সাথে বিভ্রান্ত হবেন না।

**এন্ডোমেট্রাইটিস** হল জরায়ুর ভিতরের আস্তরণের (এন্ডোমেট্রিয়াম) প্রদাহ।  লক্ষণগুলির মধ্যে আছে জ্বর, তলপেটে ব্যথা, এবং যোনিমুখে অস্বাভাবিক রক্তপাত বা ডিসচার্জ. এটি প্রসবের পরে সংক্রমণের সবচেয়ে সাধারণ কারণ। এটি শ্রোণীর প্রদাহ রোগ সম্বন্ধিত অসুখের বিস্তৃত পরিসরের মধ্যেই পড়ে।

এন্ডোমেট্রাইটিস কে তীব্র এবং দীর্ঘস্থায়ী এই দুই অবস্থায় ভাগ করা যায়। তীব্র অবস্থাটি সাধারণত সংক্রমণ থেকে হয়; গর্ভপাত এর কারণে, রজঃস্রাব এর সময়, প্রসব এর পর, ডাউচিং এর জন্য অথবা আই ইউ ডি স্থাপন করলে জরায়ুমুখ দিয়ে সংক্রমণ প্রবাহিত হয়। প্রসবের পর এন্ডোমেট্রাইটিসের ঝুঁকির মধ্যে আছে সিজারিয়ান সেকশন এবং প্রোলঙ্গড রাপচার অফ মেমব্রেনস। রজোনিবৃত্তির পর দীর্ঘস্থায়ী এন্ডোমেট্রাইটিস খুব সাধারণ। এন্ডোমেট্রিয়াল বায়োপ্সি করে রোগনির্ণয় নিশ্চিত করা যায়। আল্ট্রাসাউন্ড দিয়ে যাচাই করে নিশ্চিত হওয়া যায় যে জরায়ুর মধ্যে কোনও অবশিষ্ট টিস্যু নেই।।

সাধারণত অ্যান্টিবায়োটিক দিয়ে চিকিৎসা করা হয়। প্রসবের পর এন্ডোমেট্রাইটিসের চিকিৎসার জন্য জেন্টামাইসিন সহ ক্লিন্ডামাইসিন সুপারিশ করা হয়। যাঁরা ঝুঁকির আওতায় আছেন তাদের জন্য গনোরিয়া এবং ক্ল্যামিডিয়া পরীক্ষা করে চিকিৎসার সুপারিশ করা হয়। দীর্ঘস্থায়ী রোগ থাকলে চিকিৎসার জন্য ডক্সিসাইক্লিন সুপারিশ করা হয়। চিকিৎসার ফল সাধারণত ভালই হয়।

যোনিপথে প্রসবের পর এন্ডোমেট্রাইটিসের হার ২%, তালিকাভুক্ত সিজারিয়ান সেকশনের পর ১০%, এবং প্রতিরোধী অ্যান্টিবায়োটিক ব্যবহার না করা হলে সিজারিয়ান সেকশনের আগে ঝিল্লি ভেঙ্গে ৩০%।  এন্ডোমেট্রিয়ামের প্রদাহ এবং মায়োমেট্রিয়াম থাকলে "এন্ডোমায়োমেট্রাইটিস" শব্দটি ব্যবহার করা হয়।গরুর মত অন্যান্য প্রাণীর ক্ষেত্রেও অবস্থাটি অপেক্ষাকৃত সাধারণ।

তীব্র এন্ডোমেট্রাইটিস
---------------------

তীব্র এন্ডোমেট্রাইটিস সংক্রমণ দ্বারা চিহ্নিত করা যায়। জীবাণু সংক্রমণের কারণ হিসাবে প্রায়ই যেগুলি আলাদা করা যায় সেগুলি হল বাধ্য হয়ে গর্ভপাত, প্রসব, চিকিৎসার উপকরণ, এবং অমরার টুকরো থেকে যাওয়া। যোনিপথে প্রসবের পর অমরা হাত দিয়ে অপসারণ করে এন্ডোমেট্রাইটিস প্রতিরোধে প্রোফাইল্যাকটিক অ্যান্টিবায়োটিকগুলির ব্যবহারের খুব বেশি প্রমাণ পাওয়া যায়নি। টিস্যু সংক্রান্ত বৈজ্ঞানিক গবেষণা করে, তীব্র এন্ডোমেট্রাইটিসের সময় এন্ডোমেট্রিয়াল টিস্যুতে নিউট্রোফিলিক অনুপ্রবেশ দেখা গেছে। ক্লিনিকাল উপস্থাপনায় সাধারণত মাত্রাতিরিক্ত জ্বর এবং পুঁজভর্তি যোনি স্রাব পাওয়া যায়। তীব্র এন্ডোমেট্রাইটিসের পর অত্যধিক রজঃস্রাব হয় এবং সহজ ক্ষেত্রে ২ সপ্তাহ ধরে ক্লিন্ডামাইসিন এবং জেন্টামাইসিন আইভি অ্যান্টিবায়োটিক চিকিৎসা করে নীরোগ করা যায়।
কিছু জনগোষ্ঠীতে, এই রোগের সঙ্গে যুক্ত থাকে *মাইকোপ্লাজমা জেনিটালিয়াম* এবং শ্রোণীর প্রদাহ রোগ।

দীর্ঘস্থায়ী এন্ডোমেট্রাইটিস
----------------------------

স্ট্রোমায় প্লাসমা সেলের উপস্থিতি, দীর্ঘস্থায়ী এন্ডোমেট্রাইটিসের এক বিশেষ বৈশিষ্ট্য। লিমফোসাইট, ইওসিনোফিল, এমনকি লিমফয়েড ফলিকল ও থাকতে পারে, কিন্তু প্লাসমা সেল যদি না থাকে, টিস্যু সংক্রান্ত রোগনির্ণয়ের প্রয়োজন পড়েনা। অনিয়মিত রক্তপাতের জন্য যে এন্ডোমেট্রিয়াল বায়োপ্সি করা হয় তার ১০% দেখলেই চলে। সচেয়ে সাধারণ জীবাণুগুলি হল ক্ল্যামিডিয়া ট্র্যাকোম্যাটিস (ক্ল্যামিডিয়া), নাইসেরিয়া গনোরিয়া (গনোরিয়া), স্ট্রেপ্টোকক্কাস আগাল্যাক্টিয়া (গ্রুপ বি স্ট্রেপ্টোকক্কাস), মাইকোপ্লাজমা হোমিনিস, যক্ষ্মা, এবং বিভিন্ন ভাইরাস। এদের অধিকাংশই দীর্ঘস্থায়ী শ্রোণীর প্রদাহ রোগ (পিআইডি) ঘটাতে পারে। যাঁরা দীর্ঘস্থায়ী এন্ডোমেট্রাইটিসে ভুগছেন তাদের জরায়ুমুখে বা এন্ডোমেট্রিয়ামে অন্তর্নিহিত ক্যান্সার থাকতে পারে (যদিও সংক্রমণ ই বেশি ঘটে)। অ্যান্টিবায়োটিক দিয়ে চিকিৎসায় বেশিরভাগ ক্ষেত্রে অসুখ সেরে যায় (অন্তর্নিহিত কারণের উপর নির্ভর করে), ২ থেকে ৩ দিন পরে মোটামুটি দ্রুত লক্ষণগুলি চলে যায়।

দীর্ঘস্থায়ী গ্র্যানুলোমেটোস এন্ডোমেট্রাইটিস সাধারণত টিউবারকুলাস থেকে হয়। গ্র্যানুলোমাসগুলি ছোট, বিক্ষিপ্ত, এবং কোন কেসেশন থাকেনা।গ্র্যানুলোমাসগুলি ২ সপ্তাহ নেয় তৈরি হতে এবং যেহেতু এন্ডোমেট্রিয়াম প্রতি ৪ সপ্তাহে ঝরে যায়, গ্র্যানুলোমাসগুলি ভাল ভাবে তৈরী হতে পারেনা।

মানুষের শরীর সম্পর্কিত চর্চায়, পায়োমেট্রা (পশুচিকিৎসা ক্ষেত্রেও একটি তাৎপর্যপুর্ণ অবস্থা) কে বলা হয় দীর্ঘস্থায়ী এন্ডোমেট্রাইটিস যেটি বয়ষ্ক মহিলাদের ক্ষেত্রে দেখা যায় এবং এতে সার্ভাইকাল ওএস এর অস্বাভাবিক সংকোচন হয় এবং সংক্রমণে নিকাশী পদার্থ জমা হয়ে যায়। দীর্ঘস্থায়ী এন্ডোমেট্রাইটিসের লক্ষণ রক্ত মেশা স্রাব কিন্তু পায়োমেট্রাতে রোগী তলপেটে ব্যথার কথা বলেন।

পায়োমেট্রা
-----------

মূল নিবন্ধ: পায়োমেট্রা
পায়োমেট্রা হলে জরায়ু গহ্বরে পূঁয জমা হয়ে যায়। পায়োমেট্রা হবার জন্য, সংক্রমণ *এবং* জরায়ু মুখ বন্ধ হয়ে যাওয়া, দুটিই হতে হবে। লক্ষণ ও উপসর্গের মধ্যে আছে তলপেটে ব্যথা (সুপ্রাপিউবিক), রাইগর বা শীত লাগা, জ্বর, এবং পূঁয বার হওয়া। 
ব্যাক্টেরিয়া পরীক্ষা এবং সংবেদনশীলতার ওপর নির্ভর করে অ্যান্টিবায়োটিক দিয়ে পায়োমেট্রার চিকিৎসা করা হয়।

আরও দেখুন
---------

* মাতৃমৃত্যু
* প্রসবজনিত সংক্রমণ

তথ্যসূত্র
---------

1. 1 2 3 4 5 6  "Cover of Hacker & Moore's Essentials of Obstetrics and Gynecology"। *Hacker & Moore's essentials of obstetrics and gynecology* (6 সংস্করণ)। Elsevier Canada। ২০১৫। পৃষ্ঠা 276–290। আইএসবিএন 9781455775583।
2. 1 2 3 4 5 6  Dallenbach-Hellweg, Gisela; Schmidt, Dietmar; Dallenbach, Friederike (২০১০)। *Atlas of Endometrial Histopathology* (ইংরেজি ভাষায়)। Springer Science & Business Media। পৃষ্ঠা 135। আইএসবিএন 9783642015410।
3. 1 2 3  Lobo, Rogerio A.; Gershenson, David M.; Lentz, Gretchen M.; Valea, Fidel A. (২০১৬)। *Comprehensive Gynecology E-Book* (ইংরেজি ভাষায়)। Elsevier Health Sciences। পৃষ্ঠা 548। আইএসবিএন 9780323430036।
4. 1 2 3 4  Ferri, Fred F. (২০১৪)। *Ferri's Clinical Advisor 2015 E-Book: 5 Books in 1* (ইংরেজি ভাষায়)। Elsevier Health Sciences। পৃষ্ঠা 423। আইএসবিএন 9780323084307।
5. 1 2  Gabbe, Steven G. (২০১২)। *Obstetrics: Normal and Problem Pregnancies* (ইংরেজি ভাষায়)। Elsevier Health Sciences। পৃষ্ঠা 1146। আইএসবিএন 143771935X।
6. ↑  Crum, Christopher P.; Lee, Kenneth R.; Nucci, Marisa R. (২০১১)। *Diagnostic Gynecologic and Obstetric Pathology E-Book* (ইংরেজি ভাষায়)। Elsevier Health Sciences। পৃষ্ঠা 430। আইএসবিএন 145570895X।
7. ↑  Arora, Mala; Walavalkar, Rajalaxmi (২০১৩)। *World Clinics: Obstetrics & Gynecology: Postpartum Hemorrhage* (ইংরেজি ভাষায়)। JP Medical Ltd। পৃষ্ঠা 237। আইএসবিএন 9789350904244।
8. ↑  "Sexually Transmitted Diseases & Pelvic Infections"। *Current diagnosis & treatment : obstetrics & gynecology* (11 সংস্করণ)। McGraw-Hill Education। ২০১২। পৃষ্ঠা Chapter 43। আইএসবিএন 978-0071638562।
9. ↑  Mackeen, AD; Packard, RE; Ota, E; Speer, L (২ ফেব্রুয়ারি ২০১৫)। "Antibiotic regimens for postpartum endometritis."। *The Cochrane Database of Systematic Reviews* (2): CD001067। ডিওআই:10.1002/14651858.CD001067.pub3। পিএমআইডি 25922861।
10. 1 2  "8"। *Williams Gynecology* (3 সংস্করণ)। McGraw Hill Professional। ২০১৬। আইএসবিএন 9780071849081।
11. ↑  Hubert Guedj; Baggish, Michael S.; Valle, Rafael Heliodoro (২০০৭)। *Hysteroscopy: visual perspectives of uterine anatomy, physiology, and pathology*। Hagerstwon, MD: Lippincott Williams & Wilkins। পৃষ্ঠা 488। আইএসবিএন 0-7817-5532-8।
12. ↑  Noakes, David E. (২০০৯)। *Arthur's Veterinary Reproduction and Obstetrics E-Book* (ইংরেজি ভাষায়)। Elsevier Health Sciences। পৃষ্ঠা 411। আইএসবিএন 9780702039904।
13. ↑  "Endometritis - Pregnancy Articles"। *pregmed.org*। ২১ নভেম্বর ২০১৩। ৩ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৮।
14. ↑  Chongsomchai, C; Lumbiganon, P; Laopaiboon, M (অক্টো ২০, ২০১৪)। "Prophylactic antibiotics for manual removal of retained placenta in vaginal birth"। *The Cochrane Database of Systematic Reviews*। **10** (10): CD004904। ডিওআই:10.1002/14651858.CD004904.pub3। পিএমআইডি 25327508।
15. ↑  Cohen CR, Manhart LE, Bukusi EA, ও অন্যান্য (মার্চ ২০০২)। "Association between Mycoplasma genitalium and acute endometritis"। *Lancet*। **359** (9308): 765–6। ডিওআই:10.1016/S0140-6736(02)07848-0। পিএমআইডি 11888591।
16. ↑  Ljubin-Sternak, Suncanica; Mestrovic, Tomislav (২০১৪)। "Review: Clamydia trachonmatis and Genital Mycoplasmias: Pathogens with an Impact on Human Reproductive Health"। *Journal of Pathogens*। **2014** (183167): 3। ডিওআই:10.1155/2014/183167। পিএমআইডি 25614838। পিএমসি 4295611 অবাধে প্রবেশযোগ্য।